[Resep] Filotert met spinasie, bone en feta - Maroela Media
Filotert met spinasie, bone en feta. Foto: Verskaf
Nog 'n langnaweek, nog 'n lekker kans vir eet en kuier. Hierdie filotert is ewe geskik vir 'n kosblik of as 'n lekker iets-te-ete vir die langnaweek. Die kors is met filo gemaak en dus heelwat ligter as 'n ander souttert met 'n swaar deegkors. Dit het 'n geurige vulsel van spinasie, feta en bone met 'n heerlike skeut neutmuskaat. Die bone is dalk 'n minder bekende bestanddeel in 'n souttert, maar regtig lekker en 'n slim manier om bone deel te maak van jul etes.
Onthou om enige ete altyd gebalanseerd te hou, so sit die filotert met 'n lekker slaai of bordvol groente en seisoenale vrugte voor. Sprinkel neute of sade oor die slaai of geniet avokado, wat nou weer in seisoen is, daarmee saam om 'n vullende en voedsame maaltyd te maak.
Resep saamgestel uit Bone Renaissance (van die DPO) en Cooking from the Heart 1
6-8 velle filodeeg, ontdooi
4 ekstra groot Nulaid-eiers
Plaas filodeeg op 'n werksoppervlak en verf een vel met olyfolie. Plaas nog 'n vel bo-oor en verf met nog 'n bietjie olie.
Voer 'n 26 cm-tertbak met die filo uit, sodat die punte oor die rand van die bak steek. Herhaal nou die proses met nog geverfde velle en plaas die lae oor mekaar, sodat die hele bak eweredig uitgevoer is.
Verhit die 15 ml olie in 'n groot braaipan ('n AMC 24 cm Chef's Pan werk goed). Soteer die ui oor matige hitte tot sag. Voeg spinasie by en soteer tot net sag. Geur met suurlemoen, sout en peper.
Klits eiers, melk en neutmuskaat saam en geur na smaak.
Skep die bone met die spinasiemengsel en feta in die filobasis. Skink eiermengsel oor en bak vir 30-35 minute of tot die filo bros en goudbruin is en die eiermengsel gestol het.
Sny in skywe en sit warm of teen kamertemperatuur voor.
Gebruik geblikte bone of kook die bone self. Week die bone oornag in genoeg water. Sit die bone met genoeg vars water, maar sonder enige sout, in 'n kastrol en prut baie stadig, tot die bone gaar is. Dit neem sowat 1-2 ure, afhangend van die tipe bone. Kook sommer genoeg bone vir meer as een ete, want dit vries baie goed in die kookvloeistof.
Moenie enige iets by die bone se water voeg, soos koeksoda, asyn, sout of enige iets anders nie – dit verhoed dat die bone sag word. Sout en bestanddele soos tamaties moet eers by die gaar bone gevoeg word.
Byna iets soos Griekse dis: Spanakopita – byvoeging van bone maak dit seker dan… bonekopita? Ook seker bietjie eer vllend met byvoeging van die bone!